REPUBLIKA HRVATSKA

DUBROVAČKO – NERETVANSKA ŽUPANIJA

G R A D K O R Č U L A

**UPUTE ZA IZRADU PRORAČUNA**

**GRADA KORČULE**

**ZA RAZDOBLJE 2024. - 2026. GODINE**

Korčula, rujan 2023.

1. **UVOD**

Izrada Proračuna Grada Korčule za razdoblje 2024.-2026. godine, temelji se na odredbama Zakonu o proračunu (Narodne novine, br. 144/21) i Uputama za izradu proračuna jedinica lokalne i područne (regionalne) samouprave za razdoblje 2024.-2026. koje je objavilo Ministarstvo financija.

Prema proračunskom kalendaru, Vlada Republike Hrvatske (dalje u tekstu: Vlada), donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave. U travnju 2023., Vlada je usvojila Program stabilnosti Republike Hrvatske za razdoblje 2024.-2026. na temelju kojeg je u lipnju 2023. donijela Odluku o proračunskom okviru za razdoblje 2024. – 2026. Sukladno Programu stabilnosti, fiskalna kretanja u 2023. rezultirat će proračunskim manjkom od 0,7% BDP-a, odnosno 1,5% BDP-a u 2024., 0,8% BDP-a u 2025. te 0,6% BDP-a do kraja 2026. godine. Ovim je ispunjen kriterij proračunskog manjka sukladno odredbama Pakta o stabilnosti i rastu. Udio javnog duga u nominalnoj vrijednosti BDP-a će se kontinuirano nastaviti smanjivati u promatranom srednjoročnom razdoblju i to sa 62,6% BDP-a u 2023. na 59,8% BDP-a u 2024. odnosno 57,5% u 2025. te 55,6% BDP-a u 2026. godini.

**METODOLOGIJA IZRADE PRORAČUNA JEDINICA LOKALNE SAMOUPRAVE**

Metodologija za izradu prijedloga financijskog plana, odnosno proračuna jedinice lokalne i područne (regionalne) samouprave, propisana je Zakonom o proračunu i podzakonskim aktima kojima se regulira provedba navedenog Zakona i to: Pravilnikom o proračunskim klasifikacijama (Narodne novine, br. 26/10, 120/13 i 1/20) i Pravilnikom o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19 i 108/20).

Proračun jedinice lokalne samouprave sastoji se, sukladno članku 28. Zakona o proračunu, od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna. Financijski planovi proračunskih korisnika odnose se i na financijske planove upravnih odjela Grada.

**Opći dio proračuna** sadrži:

* Sažetak Računa prihoda i rashoda i Računa financiranja,
* Račun prihoda i rashoda i Račun financiranja,
* Preneseni višak ili preneseni manjak prihoda nad rashodima i
* Višegodišnji plan uravnoteženja.

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji na razini skupine (druga razina računskog plana), te rashoda iskazanih prema funkcijskoj klasifikaciji.

U računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine.

Ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima. Ukoliko se preneseni višak zbog njegove veličine, ne može u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi, jednako kao i za preneseni manjak kojeg se ne može podmiriti do kraja proračunske godine, te se donosi plan uravnoteženja manjka.

**Posebni dio proračuna** sastoji se od plana rashoda i izdataka proračuna i proračunskih korisnika, iskazanih po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

**Obrazloženje proračuna** sastoji se od obrazloženja općeg dijela proračuna i obrazloženja posebnog dijela proračuna.

Predstavničko tijelo jedinice lokalne i područne (regionalne) samouprave, donosi proračun jedinice lokalne i područne (regionalne) samouprave za 2024. godinu na razini skupine ekonomske klasifikacije (druga razina računskog plana), isto kao i projekcije za 2025. i 2026. godinu.

Uključivanja svih prihoda i primitaka, rashoda i izdataka proračunskih korisnika u proračun jedinice lokalne samouprave, sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja, postalo je obveza od 2016. godine.

Troškovi provođenja postojećih programa, odnosno aktivnosti, obuhvaćaju troškove održavanja postojeće razine usluga, uzimajući u obzir očekivane promjene u broju korisnika i primjerice tekuće troškove kapitalnih projekata, koji će se završiti tijekom planiranog razdoblja. Troškovi novih programa uključuju i troškove promjene razine i vrste usluge.

**Kretanje najznačajnijih prihoda i primitaka proračuna Grada Korčule u razdoblju od 2021. do 2024. godine:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   | **Izvršenje 2021.** | **Plan 2022./2** | **indeks 2:1** | **Izvršenje 2022.** | **Plan 2023.** | **indeks 5:2** | **Projekcija 2024.** | **indeks 7:5** |
| (u EUR) | 1 | 2 | 3 | 4 | 5 | 6 | 7 | 8 |
| **Ukupni prihodi i primici** | **5.691.137** | **6.775.534** | **119** | **6.967.886** | **8.613.792** | **127** | **15.270.673** | **177** |
| *prihodi od poreza* | 1.582.074 | 2.066.811 | 131 | 2.461.881 | 2.965.854 | 143 | 3.023.100 | 102 |
| *pomoći* | 1.170.926 | 1.316.451 | 112 | 1.138.251 | 2.932.289 | 223 | 9.559.714 | 326 |
| *prihodi od imovine* | 632.345 | 762.905 | 121 | 778.531 | 1.064.103 | 139 | 1.073.723 | 101 |
| *prihodi od pristojbi i naknada* | 1.022.314 | 1.007.041 | 99 | 921.863 | 1.204.062 | 120 | 1.237.315 | 103 |
| *ostalo* | 139.408 | 140.836 | 101 | 146.702 | 155.628 | 111 | 156.821 | 101 |
| *prihodi od prodaje nefin.imovine* | 15.561 | 601.898 | 3868 | 647.152 | 199.084 | 33 | 220.000 | 111 |
| *primici od zaduživanja* | 1.128.509 | 879.592 | 78 | 873.506 | 92.772 | 11 | 0 | 0 |

**Kretanje najznačajnijih rashoda i izdataka proračuna Grada Korčule u razdoblju od 2021. do 2024. godine:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   | **Izvršenje 2021.** | **Plan 2022./2** | **indeks 2:1** | **Izvršenje 2022.** | **Plan 2023.** | **indeks 5:2** | **Projekcija 2024.** | **indeks 7:5** |
| (u EUR) | 1 | 2 | 3 | 4 | 5 | 6 | 7 | 8 |
| **Ukupni rashodi i izdaci** | **5.790.849** | **6.786.645** | **117** | **6.692.978** | **8.617.112** | **127** | **15.370.673** | **178** |
| *rashodi za zaposlene* | 1.147.463 | 1.300.876 | 113 | 1.303.419 | 1.463.713 | 113 | 1.518.167 | 104 |
| *materijalni rashodi* | 1.326.691 | 1.865.676 | 141 | 1.824.681 | 2.185.180 | 117 | 2.175.915 | 100 |
| *financijski rashodi* | 39.900 | 49.683 | 125 | 51.134 | 33.338 | 67 | 19.044 | 57 |
| *pomoći i subvencije* | 106.252 | 99.084 | 93 | 98.947 | 258.966 | 261 | 252.200 | 97 |
| *naknade građanima* | 89.069 | 172.407 | 194 | 159.871 | 186.430 | 108 | 192.300 | 103 |
| *ostali rashodi i donacije* | 607.112 | 689.036 | 113 | 642.895 | 735.917 | 107 | 838.100 | 114 |
| *rashodi za nabavu nefinancijske imovine* | 2.331.536 | 1.751.763 | 75 | 1.753.575 | 3.569.770 | 204 | 10.165.592 | 285 |
| *izdaci za fin.imovinu i otplate zajmova* | 142.826 | 858.120 | 601 | 858.456 | 183.798 | 21 | 209.355 | 114 |

Upravni odjeli Grada Korčule utvrdit će prijedloge za proračun u suradnji s gradonačelnicom i Upravnim odjelom za proračun i financije.

1. **METODOLOGIJA IZRADE PRIJEDLOGA FINANCIJSKOG PLANA PRORAČUNSKOG KORISNIKA**

Svi proračunski korisnici Grada Korčule, obvezni su izraditi prijedlog financijskog plana za 2024. godinu i procjene za razdoblje 2025.-2026. godine, u skladu s odredbama Zakona o proračunu, Pravilnika o proračunskim klasifikacijama i Pravilnika o proračunskom računovodstvu i računskom planu, te se pridržavati ovih Uputa.

Prema članku 33. Zakona o proračunu, financijski plan proračunskog korisnika sastoji se od plana za proračunsku godinu i projekcija za sljedeće dvije te sadrži opći i posebni dio i obrazloženje financijskog plana.

U financijskom planu se iskazuju svi prihodi i primici, rashodi i izdaci pojedinog korisnika. U financijskom planu se iskazuje i rezultat poslovanja iz prethodnog razdoblja, odnosno predviđeni manjak odnosno višak prihoda. Financijski plan treba biti uravnotežen.

Prihodi i primici, rashodi i izdaci planiraju se na razini **odjeljka i osnovnog računa** (četvrta razina) **za 2024. godinu,** a za 2025. i 2026 godinu na razini skupine (druga razina računskog plana), te ih tako razrađene dostavljaju nadležnom upravnom odjelu.

Opći dio financijskog plana sadrži:

* Sažetak Računa prihoda i rashoda i Računa financiranja,
* Račun prihoda i rashoda i Račun financiranja,
* Preneseni višak ili preneseni manjak prihoda nad rashodima i
* Višegodišnji plan uravnoteženja.

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji na razini skupine (druga razina računskog plana), te rashoda iskazanih prema funkcijskoj klasifikaciji.

U računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine.

Ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima. Ukoliko se preneseni višak zbog njegove veličine, ne može u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi, jednako kao i za preneseni manjak kojeg se ne može podmiriti do kraja proračunske godine, te se donosi plan uravnoteženja manjka.

Posebni dio financijskog plana sastoji se od plana rashoda i izdataka proračunskih korisnika iskazanih po izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

Člankom 36. Zakona o Proračunu, propisana je obveza proračunskim korisnicima za izradu obrazloženja i to obrazloženje uz opći dio financijskog plana i obrazloženje uz posebni dio financijskog plana.

Obrazloženje općeg dijela financijskog plana proračunskog korisnika sadrži:

* obrazloženje prihoda i rashoda, primitaka i izdataka i
* obrazloženje prenesenog manjka odnosno prenesenog viška financijskog plana, u slučaju da isti postoji.

Obrazloženje posebnog dijela financijskog plana proračunskog korisnika sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.

U vezi procedure izrade prijedloga financijskog plana proračunskih korisnika i primjene Pravilnika o proračunskim klasifikacijama, ukazujemo na slijedeće:

* Proračunski korisnici prijedlog financijskog plana izrađuju po programsko, ekonomskoj i funkcijskoj klasifikaciji te po izvorima financiranja.
* Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.
* Sukladno odredbama članka 9. Pravilnika o proračunskim klasifikacijama, sve aktivnosti i projekte, upravni Odjel za proračun i financije (dalje u tekstu: Odjel), utvrđuje i grupira u programe.
* O utvrđenoj programskoj klasifikaciji, Odjel obavještava proračunske korisnike, a oni mogu aktivnosti i projekte iz svoje nadležnosti, dodatno razraditi za svoje potrebe.
* Sukladno članku 13. navedenog Pravilnika, Odjel dodjeljuje oznake programa, aktivnosti i projekata planiranih u prijedlogu financijskih planova proračunskih korisnika.
* Sukladno članku 19. stavku 3. navedenog Pravilnika, Odjel određuje nazive i brojčane oznake druge razine izvora financiranja.

Upravno vijeće ili drugo upravljačko tijelo korisnika, obvezno je usvojiti financijski plan korisnika na razini skupine ekonomske klasifikacije (druga razina računskog plana) za 2024. godinu, isto kao i za 2025. i 2026. godinu, najkasnije do 31. prosinca 2023. godine. Svi iznosi iskazani u financijskom planu i projekcijama, iskazuju se u novoj službenoj valuti euru.

Člankom 38. stavkom 2. Zakona o proračunu propisano je da čelnik proračunskog korisnika prije dostave prijedloga financijskog plana nadležnom upravnom tijelu, prijedlog financijskog plana obavezan je uputit upravljačkom tijelu na usvajanje, ako je primjenjivo, u skladu s aktima kojima je uređen rad proračunskog korisnika.

Zakonom o proračunu dalje je uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo.

Model financijskog plana proračunskog korisnika dan je u prilogu ovih Uputa.

**Prijedlog visine financijskog plana po proračunskom korisniku – limiti proračunskih sredstava**

|  |  |  |  |  |  |
| --- | --- | --- | --- | --- | --- |
| **RKP** | **Korisnik \ godina** | **Plan 2023. u EUR** |  **2024.** | **2025.** | **2026.** |
|  **u EUR** |  **u EUR** | **u EUR** |
|   |   |   | 1. limit | 2. limit | 1. limit | 2. limit | 1. limit | 2. limit |
| 31954 | GRAD KORČULA |   |   |   |   |   |   |   |
| 31962 | Dječji vrtić Korčula | 670.363 | 680.000 | 0 | 690.000 | 0 | 700.000 | 0 |
| 31987 | Gradska knjižnica „Ivan Vidali“ | 185.945 | 195.000 | 0 | 200.000 | 0 | 210.000 | 0 |
| 31979 | Gradski muzej Korčule | 194.375 | 210.000 | 0 | 215.000 | 0 | 220.000 | 0 |
| 49413 | Centar za kulturu Korčula | 182.095 | 195.000 | 0 | 200.000 | 0 | 210.000 | 0 |
| 49171 | Ustanova Športski objekti Korčule | 437.850 | 450.000 | 0 | 455.000 | 0 | 460.000 | 0 |

Prijedlogom visine financijskog plana korisnika proračuna Grada Korčule, planirana su sredstva za provedbu postojećih redovnih programa odnosno aktivnosti određenog korisnika (plaće, materijalni troškovi i uobičajene aktivnosti te manji projekti).

Svaki korisnik će po potrebi, dobiti potrebno dodatno obrazloženje, podatke i upute koji su potrebni pri izradi plana.

Šifre i nazivi programa, aktivnosti i projekata potrebni pri izradi plana, prilog su ovih Uputa.

**2.1. Rokovi izrade planova proračunskih korisnika i proračuna Grada Korčule za 2024. godinu**

Temeljem ovih Uputa, korisnici proračuna Grada Korčule obvezni su dostaviti usklađeni prijedlog financijskog plana nadležnom upravnom odjelu najkasnije do **13. listopada 2023. godine.**

Nadležni upravni odjeli dužni su konsolidirati planove proračunskih korisnika **te prijedlog za proračun** dostaviti Upravnom odjelu za proračun i financije najkasnije do **20. listopada 2023. godine.** Upravni odjel za proračun i financije izrađuje i dostavlja gradonačelnici nacrt prijedloga proračuna s projekcijama najkasnije do **30. listopada 2023. godine**.

**2.2. Transparentnost**

Financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika, objavljuje se na njegovim mrežnim stranicama, odnosno na mrežnim stranicama Grada, ako proračunski korisnik nema svoje mrežne stranice.

1. **DOSTUPNOST MATERIJALA NA WEB STRANICI MFIN / GRADA KORČULE**

Upute za izradu proračuna jedinica lokalne i područne (regionalne) samouprave za razdoblje 2024.-2026. godine, kao i prateće priloge na daljnje postupanje, možete naći i na web stranici Ministarstva financija na linku <https://mfin.gov.hr/istaknute-teme/lokalna-samouprava/upute-za-izradu-proracuna-jlp-r-s/205> pod naslovom **Upute za 2024.g.**

Na mrežnoj stranici Grada Korčule [www.korcula.hr](http://www.korcula.hr) dostupni su sljedeći obrasci i dokumenti:

* Model prijedloga financijskog plana proračunskog korisnika proračuna
* Oznake programa